**Жыву ў Беларусі – і гэтым гараруся!!!**

**(заваба для выхаванцаў старшай групы)**

*падрыхтавала:*

*выхавальнік вышэйшай катэгорыі*

***Пашукевіч К.В.***

**Мэта:** развіваць у дзяцей усведамленне сваёй прыналежнасці да краіны, у яеой яны жывуць

**Задачы:**

* пазнаёмiць з характэрнымi асаблiвасцямi беларускай культуры;
* развiваць здольнасць успрымаць выразныя мастацкiя сродкi (слова, песня, танец);
* вы­хоўваць цiкавасць да беларускага мастацтва.

*Пад беларускую мелодыю ў зал уваходзяць дзеці і становяцца полукругам*.

**Дзеці:** Ці ўсе ёсць? Вітаем вас! Пачынаем, бо ўжо час.

**Выхавальнік:** Прывітанне гасцям! Сёння мы завітаем у госці да нашай роднай мовы. Якая мова з’яўляецца для нас роднай? Чаму вы так думаеце?

Так! Мы з вамі жывём у Буларусі. Беларусь – наша Радзіма. Тут мы гуляем, учымся. Тут жывуць нашы мамы і таты, дзядулі і бабулі. Кожны чалавек павінен ведаць сваю мову, умець спяваць народныя песні, ведаць народныя традыцыі, адзначаць святы.

**Песня “Над зямлёй цякла рака”**

 А зараз давайце пазнаёмімся.

**Гульня “Знаёмства”***дзеці кідаюць мяч адзін аднаму і называюць хто яны (хлопчык і дзяўчынка), сваё імя.*

**Выхавальнік** Бачу што ўсе гатовы адправіцца ў падарожжа. А паедзем мы на цягніку. Станем усе адзін за адным і паедзем. Дзеці спяваюць песню цягніка.

Чок-чок-чок, чок-чок-чок,

Едзе цягнічок.

Чу-чу-чу, чу-чу-чу,

Далёка пракачу.

Гэй не пазяхай, гэту песенку спявай!

Гэй не пазяхай, гэту песенку спявай!

1. **Прыпынак “Ветлівыя словы”**

Добра, калі ты змалку можаш вітаць людзей.

Раніцай – “Добрага ранку!”

І апоўдня “Добры дзень”

Увечары пры сустрэчы

Знаёмым сказаць “Добры вечар!”

А соннаму сонейку нанач

І ўсім добрым людзям “Дабранач”

*Усе дзеці называюць ветлівыя словы “прывітанне”, “прабачце”, “ дапабачэння”, “дабранач”,”смачна есці”, “Дзякуй”…..*

**Песня “Ладушкі-ладушкі”**

*Дзеці паварочваюцца і зноў едуць пад песню цягнічка.*

1. **Прыпынак “Павучальны”***дзяцей сустракае Несцерка*.

**Несцерка:** Добры дзень дзятва! Я – Несцерка, герой беларускіх казак. Ведаю шмат загадак, казак, вершаў. Зараз я хачу загадаць вам адну загадку:

 Хоць сама яна нямая –

 З чалавекам размаўляе. (кніга)

Так, малайцы, правільна адгадалі. А ці ведаеце, хто упершыню надрукаваў кнігу на беларускай мове?

**Выхавальнік:** Не, Несцерка, не ведаем, раскажы нам калі ласка.

**Несцерка:** На нашай зямлі нарадзіўся і жыў адзін мудры чалавек, якога звалі Францішак Скарына. Ён надрукаваў першую кнігу на беларускай мове. Можа вы ведаеце і раскажыце нам вершы беларускіх паэтаў.

1. Аблятаў журавель, мораў сто і сто зямель,

Аблятаў, абхадзіў, свае крылы натрудзіў.

Мы спыталі ў жураўля: “Дзе найлепшая зямля?”

Журавель нам у адказ: няма лепшай як у нас.

1. З Вовам кашу мы варылі –

Кацялок перакулілі.

І маркотна Вова кажа: “Ой як шкода смачнай кашы!

Засталося мала круп…

Замест кашы зварым суп.

1. Коцік-варкоцік

Лёг на жывоцік.

Лапкі пад вушка,

Не трэба падушкі.

1. Жыве ў цёмным лесе спагадлівы зайчык,

 Каго не сустрэне, дасць хлеба акрайчык.

З поля вяртаецца тата і мама

І зайчыкаў хлеб нам прыносяць таксама.

1. Вось прыйшлі музыкі чарадой вялікай.

Граў на скрыпцы камар,

На дудачцы – чмель-дудар.

Муха на цымбалах струны калыхала.

А чырвоны конік жарыў у гармонік.

*Зноў дзеці едуць, бяруць з сабой Несцерку.*

**Прыпынак “Беларуская гульня”**

*Пры дапамозе лічылкі “Пятро, Пятро, дай вядро. Карове піць, табе вадзіць” дзеці выбіраюць лісу, становяцца ў карагод і гавораць словы , а ліса хаваецца за карагодам.*

Белыя гусі ходзяць ля вады.

Белыя гусі не ведаюць бяды.

Крыламі махаюць “Га-га-га”

Песенку спяваюць “Га-га-га”.

Раптам з лесу выйшла хітрая ліса,

Села ля кусточка – не відаць наса.

На гусей яна глядзела:

Вельмі есці захацела.

**Ліса:** Надакучыла сядзець мне на гэтым месцы.

Буду зараз вас лавіць, ну а потым есці.

*Дзеці ўцякаюць, а ліса хоча да іх дакрануцца. Да каго дакранулася, той выходзіць з гульні.*

*Гульня паўтараецца 2-3 разы.*

**Несцерка:** Памятайце сваіх песняроў, чытайце іх творы, спявайце і размаўляйце па - беларуску. Дапабачэння, да новых сустрэч. *Несцерка выходзіць*.

*Дзеці едуць далей.*

1. **Прыпынак “Забаўлянка”.**

*Гучыць мелодыя калыханкі*.

**Выхавальнік** :На Беларусі, каб супакоіць людзей спявалі розныя песенкі, калыханкі, забаўлянкі. Давайце мы з вамі ўспомнім знаёмыя забаўлянкі.

1. апсік апсік каточак, не хадзі ты ў садочак

 І не тапчы кветачак, і не будзі дзетачак.

 Няхай дзетачкі заснуць

 Люлі-люлі дзеткі спаць,

 А я буду калыхаць.

**Песня “Калыханка”**

*Зноў дзеці едуць*

**Прыпынак “Танцавальны”**

**Танец “Мой родны кут”**

**Выхавальнік** Вось і скончылася наша падарожжа па старонках роднай мовы. Ці спадабалася вам яно?

Давайце не цурацца роднай мовы,

Успамінаць яе жывыя словы,

Якія мы яшчэ ў маленстве чулі

У песнях-калыханках ад бабулі.

Ад гэтых слоў на сэрцы пацяплее,

Нібыта цёплым ветрыкам павее,

Над галавою разбягуцца хмаркі

І справы пойдуць лёгенька і шпарка.

Каб наш народ у свеце паважалі,

Жылі ў дружбе, шчыра працавалі,

У Ляхавічах, Гродне і Бабруйску

Давайце размаўляць па беларуску.

А нашу сустрэчу мы хочам закончыць вясёлай жартоўнай песняй.

**Песня “Міхасёк”**

**Літаратура:**

1. Казловіч Ж.М. Вывучаем родную мову разам з бульбашыкам” Мозыр “Содействіе” 2009г. – 136с.
2. Шылько Т.М. “З роднай мовай дзень за днём” Мінск “Народная асвета” 1999г. -128с.
3. “Пралеска. Праграма дашкольнай адукацыі” Мінск Нацыянальны інстытут адукацыі “АВЕРС” 2007г. – 312с.